Atomic Rooster

Atomic Rooster — პროგრესული როკის ჟანრის ინგლისური ჯგუფი, რომელსაც შეადგენდნენ ჯგუფის Crazy World of Arthur Brown ყოფილი წევრები. ჯგუფის არსებობის მანძილზე ვინსენტ კრეინი იყო მისი ერთადერთი უცვლელი წევრი და სიმღერების დიდი ნაწილის ავტორი. მათი ისტორია იყოფა ორ პერიოდად, 1970-იან და 1980-იან წლებში. მათი ჟანრის განსაზღვრა რთულია, რადგან მცირე პერიოდებში ეს ჟანრები იცვლებოდა. თუმცა, ძირითადად ისინი ასრულებდნენ მძიმე როკის/პროგრესული როკის სინთეზს. ამის გარდა მათ ჰქონდათ მხოლოდ 2 წარმატებული სინგლი - „Tomorrow Night“ (ინგლისში - #11) და „The Devil's Answer“ (ინგლისში - #4), ორივე გამოცემული 1971 წელს. Atomic Rooster ჩამოყალიბდა 1969 წლის ბოლოს ორგანისტის, ვინსემტ კრეინის და დრამერის, კარლ პალმერის The Crazy World of Arthur Brown-იდან წასვლის შემდეგ. სადებიუტო ალბომი სახელწოდებით „Atomic Roooster“ ჩაიწერა 1970 იანვარში და გამოვიდა 1970 წლის თებერვალში, ხოლო ივნისში ბრიტანეთის ჩარტებში 49-ს ადგილს მიაღწია. ეს ალბომი ჩაიწერა ბას-გიტარისტ ნიკ გრეჰემთან და დრამერ კარლ პალმერთან ერთად, ხოლო კრეინმა დამატებით შეასრულა გიტარის და ვოკალის პარტიები. სულ მალე გრეჰემმა და პალმერმა დატოვეს ჯგუფი და კრეინმა მოიწვია გიტარისტი ჯონ დიუ კენი და დრამერი პოლ ჰემონდი.. ამ შემადგენლობამ 1970 წლის სექტემბერში გამოსცა მეორე ალბომი, „Death Walks Behind You“, რომლიდანაც სინგლმა „Tomorrow Night“ (#11 UK) ჯგუფს მოუტანა პირველი სერიზული წარმატება. (ალბომმა მიაღწია #12 UK და #90 US). მათი წარმატება გაამყარა სიმღერამ „Devil’s Answer“ (#4 UK) და მესამე ალბომმა „In Hearing of Atomic Rooster“ (#18 UK და #167 US), შექმნილი ვოკალისტ პიტ ფრენჩთან თანამშრომლობით ჯგუფიდან Cactus. გარკვეული ხნის შემდეგ ეს კოლექტივი დაიშალა და კრეინმა კვლავ შეკრიბა მუსიკოსები: კრის ფარლოუ (ვოკალი), სტივ ბოლტონი (გიტარა), ბილ სმითი (ბასი), რიკ პარნელი (დასარტყამები). ამ შემადგენლობამ ჩაწერა ორი ალბომი, „Made In England“ (რომელსაც ჰხვდა უმნიშნვნელო წარმატება ამერიკაში — 149-ე ადგილი) და „Nice’n’Greasy“. მოგვიანებით კრეინმა რამდენიმეჯერ შემოიკრიბა მის გარშემო მუსიკოსები, თუმცა ყველა ცდა უშედეგო აღმოჩნდა და წარმატებას ვერ მიაღწია. კრეინი ასევე მონაწილეობდა Dexys Midnight Runners-სა და სუპერჯგუფ Katmandu-ში, შექმნილი პიტერ გრინის მიერ. 1989 წლის 14 თებერვალს ვინსენტ კრეინმა, რომელსაც ჰქონდა ფსიქიკური პრობლემები და ხშირად ვარდებოდა დეპრესიაში, მედიკამენტების გადაჭარბებული დოზის მიღებით ცხოვრება თვითმკვლელობით დაასრულა. 2016 წელს კრეინის ქვრივის ნებართვით Atomic Rooster კვლავ აღსდგა. პირველი კონცერტი ჩატარდა 2016 წლის 14 ივლისს, კლიტეროში, ლანკაშირი. ჯგუფის წევრები არიან: პიტ ფრენჩი (ვოკალი), სტივ ბოლტონი (გიტარა), კრისტიან მედენი (კლავიშები), შაგ მილიჯი (ბასი) და ბო უოლში (დასარტყამები). BBC Radio 1 Live in Concert 1972 (1993) Devil's Answer 1970-81 BBC Radio sessions (1998) Live and Raw 70/71 (2000) Live in Germany 1983 (2000) Live at the Marquee 1980 (2002) Assortment (1973) Home to Roost (1977) The Devil Hits Back (1989) Space Cowboy (1991) The Best of Atomic Rooster Volumes 1 & 2 (1992) In Satan's Name: The Definitive Collection (1997) The First 10 Explosive Years (1999) Rarities (2000) The First 10 Explosive Years Volume 2 (2001) Heavy Soul (2001) Homework (2008) Close Your Eyes: A Collection 1965-1986 2008 Anthology 1969-81 (2009) Resurrection (2001) Devil's Answer: The Singles Collection (2006) Masters from the Vaults (2003) Talevski, Nick (2006). Rock Obituaries – Knocking On Heaven's Door. Omnibus Press. ISBN 978-1-8460-9091-2.  შეგიძლიათ იხილოთ მედიაფაილები თემაზე „Atomic Rooster“ ვიკისაწყობში. Atomic Rooster — არაოფიციალური საიტი დისკოგრაფია ჯინჯერ ბეიკერის საიტი Atomic Rooster setlist.fm-ზე ↑ Atomic Rooster. AllMusic. ↑ Talevski 2006, p. 242. ↑ 3.0 3.1 Talevski 2006, p. 105. ↑ Roberts, David (2006). British Hit Singles & Albums, 19th, London: Guinness World Records Limited, გვ. 33. ISBN 1-904994-10-5.  ↑ Atomic Rooster biography. atomic-rooster.com. დაარქივებულია ორიგინალიდან — 2012-02-26. ციტირების თარიღი: 2010-03-02.